Elektronisk oscillator

En elektronisk oscillator er et elektronisk kredsløb, som producerer et repetitivt elektronisk signal, ofte sinus-, trekant-, savtak- eller firkant-formet.

Elektroniske oscillatorer anvendes i størstedelen af elektronik i dag som taktgiver til f.eks.:
 Modem
 Radioforsats
 Radiosender (bærebølge-generator)
 Mikroprocessor
 Faselåst kredsløb
 Frekvenstæller
 Funktionsgenerator
 Ur (kronometer) (den digitale udgave)
 Spændingsstyret oscillator (VCO)

Man modulerer ofte en oscillator med et signal eller en anden oscillators signal.

Typer af elektroniske oscillatorer 
Der er følgende hovedtyper af elektroniske oscillatorer:
 den harmoniske oscillator
 kiposcillatoren (kun diskrete signal udgangsniveauer – f.eks. digital; "høj" og "lav")

Herudover haves oscillatorer som genererer kaotiske signaler:
 kaotisk oscillator
 Van den Pol kredsløb (med negativ differentiel modstand; NDR-oscillator)
 Chua-kredsløb

Harmonisk oscillator 

Den harmoniske oscillator giver et sinus-formet udgang. En harmonisk oscillators grundform er en forstærker koblet sammen med et elektronisk filter i form af tilbagekobling; hvor filterets indgang er koblet til forstærkerens udgang – og filterets udgang er koblet til forstærkerens indgang. Filteret har typisk også en signal-jord-forbindelse, men behøver dog ikke at have det.

Forudsætningen for at kredsløbet oscillerer og med et sinusformet output er, at forstærkerens forstærkning og filterets dæmpning multipliceret sammen, kun er lidt større end én og har den rette fase/tidsforsinkelse ved den ønskede frekvens – og mindre end én for alle uønskede frekvenser.

Der er mange måder at designe en harmonisk oscillator på, fordi der er mange måder at forstærke, filtrere og tilbagekoble på – f.eks.:
 Armstrong-oscillator
 Clapp-oscillator
 Colpitt-oscillator
 Fase-skift oscillator
 Forsinkelseslinje oscillator
 Hartley-oscillator
 Kryds-koblet LC oscillator
 NDR-oscillator
 Opto-elektronisk oscillator
 Pierce krystal oscillator
 RC-oscillator (Wienbro-oscillator og "Twin-T")
 Vackář-oscillator

Kiposcillator 

Kiposcillatoren anvendes ofte til at producere ikke-sinusformede signaler, som f.eks. savtak, trekant og firkant signaler.

Forudsætningen for at kredsløbet oscillerer er, at forstærkerens forstærkning og filterets dæmpning mulipliceret sammen, kun er meget større end én – og eventuelt har Schmitt-trigger-virkning. Tidsforsinkelsen i filter og forstærker tilsammen afgør frekvensen.

Typer af kiposcillatorer er:
 Astabil multivibrator
 Ring-oscillator

Oscillatorkarakteristika 
 Grundfrekvens:
 Hvilken frekvenser eller frekvensbånd kan den frembringe.
 Harmonisk oscillator:
 Hvor godt er andre frekvenser end grundfrekvensen dæmpet – harmonisk og anden forvængning.
 Kiposcillator:
 Hvor nøjagtig er flanker eller skiftene i forhold til ønsket – (fase)-jitter.
 Belastning:
 Hvilken amplitude kan oscillatoren afgive signalet med.
 Hvilken effekt kan oscillatoren afgive signalet med.
 Hvor robust er oscillatoren overfor ikke-lineare belastninger.

Kilder/referencer

Se også 
 Spændingsstyret oscillator
 Faselåst sløjfe
 Numerisk styret oscillator

Eksterne henvisninger 

 Oscillatorkonstruktion 

Digitale kredsløb